kaerle etc doen te weten allen luden nu ende naemaels
wesende dat wy ontfangen hebben de oitmoedige supplicatie
van jan baten woenende tot werchteren gehouwt arm
scamel handtwercker inhoudende hoe dat hy suppliant des anderen
daegs nae kersmisse op sinte stevens dach anno xvct ende xxxij
omtrent zesse uren naeder noene heeft met willem baten
zynen brueder ten huyse roelants schoefs tot tieldonck sitten
drincken met eenen geheeten willeken vande sande de jonge
aldaer oyck in tselve huys in een ander gelach wylen jan
als.. hansken onroncx ende syne complicen saten en droncken aldair
de voirscreven willeken vande sande de jonge tegen den voirscreven janne
ouroucx woirden hadde ter cans van sekere opsprake die
de voirscreven jan ouroucx pretendeerde byden voirscreven willeken vande sande
geseegt te syne in diffamatie des voir jan ouroucx vader
ende daeromme sy malcanderen wilden slaen mair is tselve
geappaiseert geweest soe dat de voirscreven jan ouroucx is
van dair met syner geselscape gesceyden ende meynde die suppliant
dat de voirscreven jan nae huys ginck mair is hy corts daernae
wederomme int voirscreven gelach syn verder gecomen seggende totten
suppliant ende syner geselscape dese oft gelycke woirdden bevr$$
$$ op my segget mits denwelcken de waerdinne ende huere
geselscap syn opgestaen hebbende den voirscreven janne ouroucx
met syn anderen twee gesellen buyten huyse gestooten ende
die suppliant ende syn geselscap meynende dat de voirscreven jan
ouroucx ware nae huys gegaen is oic opgestaen om thuisweert
te gaene ende die suppliant buyten huyse wesende in meyningen
wesende voirts nae huys te gaen heeft den voirscreven jan ouroucx
bevonden liggende achter de schuere vanden voirscreven huyse dair sy
gedroncken hadden den suppliant lagender lagen wachtende die
den suppliant siende is van stonden aen op gesprongen ende heeft
nae hem met eenen stock in euvelen moede geslagen ende smeten
soe dat suppliant van noode is geweest hem ter defensien te
stellen gelyck hy oic gedaen heeft inder vuegen dat hy
heeft met eenen mutsaert stock den slach des voirscreven jan
ouroucx geschut dwelck die voirscreven willem baten des
suppliants brueder aenmerckende heeft de voirscreven janne ouroucx
met eenen mutsaert stock op syn hooft gesmeten soe dat hy
ter eerden viel van welcken slage den voirscreven jan ouroucx is
corts daernae gestorven wyens siele god genadich zy
dwelck den supplen hertelycken leet is ende hoe wel
tvoirscreven ongeval is seer onnoeselyck toegecomen eende dat hy
suppliant daer aff heeft gesoent ende partye geinteresseerde
gecontenteert soe en dorre nochtans die suppliant hem
nergerincx int openbaer bynnen desen onsen lande van brabant
vinden vreesende rigeur van iusticie ten ware dat ons
gracie ende genade hem hier op wordde ge$ttendeert ende
verleent ons daerom oitmoedelyck biddende soe eest dat
wy des aengesien geneyght wesende ter ... des voirscreven
jans baten suppliant ende willende hem in dit stuck prefereren
gracie ende misericordie voer strangheyt ende rigeur van
iusticie hebben den selven suppliantint gevalle als boven
quytgesconden geremitteert ende vergeven schelden quyte remitteren
ende vergeven vuyt sunderlinger gracien by desen onsen brieve tfeyt
ende ongeval boven geruert midtgaders alle offensie ende
bruecke corporelle ende criminele dair inne hy ter cansen
voirscreven mit dat daeraen cleven mach tegn ons ende iusticie
gevallen mesdaen ende mesbruyckt mach hebben ende
hebben hem dair aff wedergestelt ende gerestitueert
stellen weder ende restitueren tot synen goeden name fame
ende geruchte in onsen voirscreven lande van brabant ende allen anderen
onsen landen ende heerlicheyden ende tot synen onverbeurden goeden
indien hy enige onder ons heeft gelyck in alder manieren soe
hy was voer de toecomste vanden voirscreven feyte imponerende
hier op een eeuwich geswych onsen procureur generael in brabant
ende allen anderen onsen iusticieren ende officieren wie sy syn
satisfactie ende beternisse ierst ende voer al gedaen der
partie geinteresseerde die noch nyet gedaen en sy ende ennige
dair toe stae civilyc allenlyck behoudelyck dat de voirscreven
suppliantgehouden sal syn tvoerscreven feyt tegen ons te beteren
civilyck naer gelegentheyt vander saken ende faculteyt
van syn goeden ende oic te betalen de costen van iusticien
hieromme gedaen ende te doene allet ter taxatien ende
moderatien van onsen lieven ende getrouwen den cancellier
ende luden van onsen rade georduneert in brabant die wy daertoe
gecomitteert hebben ende committeren by desen ontbieden dairom
ende bevelen denselven onsen cancellier ende raedsluden dat
voer hen geroepen deghene die daerom behoiren geroepen te
syne sy procederen wel ende duegdelyck ter verificatie ende interinnemente
van desen ende totter taxatien ende moderatie vande voirscreven
amende ende costen alsoe sy sullen bevinden behoiren dwelck
interinement de voirscreven suppliant gehouden sal syn te versueken ende
hem in persoon te presenteren in onsen voirscreven rade binnen een
jare naestcomende opde peyne? van te verbueren deffect van
desen ende dat gedaen ende de selve civile boete ende costen van
iusticien getaxeert ende betaelt synde in handen vande
ghenen dat behoiren sal zy onsen voirscreven procureur generael
in brabant ende alle anderen onse rechteren iusticieren officieren
ende ondersaten iegewoirdige ende toecomende dien dat aengaen
sal mogen hueren stedehouderen ende eenyegelyck van hen besundere
soe hem toebehoiren sal doen laten ende gedoogen den voirscreven
suppliant van deser onser iegewoirdiger gracien remissie ende
pardoene ende van allen inhouden van desen inder vuegen
ende manieren als boven verhaelt rustelelyck verdelyck volcomelyck
ende eewelyck genyeten ende gebruycken sonder hem te doen oft
te laten gescieden nu noch in toecommende tyden eenich hynder
letsel oft moeyenisse aen lyve noch aen goeden ter contrarien
mair indien syn lyf ofte enige van synen goeden dairomme
gearresteert becommert oft belet waren dat sy die
setten ende stellen ter stont ende sonder vertreck tot
geheelder ende volcomender deliverancie want ons alsoe
gelieft ende ten eynde dat dit vast ende gestadich blyve
tot eeuwigen dagen soe hebben wy onsen segel hier aen doen
hangen behoudelyc in anderen dingen onsen rechte ende een
yegelyck anderen dess$s in ons stadt van bruessele
in de maent van septembri int jaer ons heeren duysent
vyfhondert ende eenenveertich van onsen keyser rycke
txxije ende van onsen rycke van castillien ad txxije
aldus gescreven opte plycke by den keyser in synen rade
ende onder geteeckent boudewyns / visa $$
gecollationeert ende bevonden accorderend
met zyne originalen brieve